Ամբրոզիուս Բենսոն

Ամբրոզիուս Բենսոն (, ), իտալական ծագումով նիդերլանդացի նկարիչ, հյուսիսային Վերածննդի ներկայացուցիչ։

Կենսագրություն 

Ամբրոզիուսը Լոմբարդիայից Բրյուգե է տեղափոխվել 1519 թվականին, ընդունել է Բրյուգեի քաղաքացիություն, աշխատանքի անցել նկարիչ Գերարդ Դավիդի արվեստանոցում՝ որպես ենթավարպետ։ Որոշ ժամանակ անց անդամագրվել է Սուրբ Ղուկասի գիլդիային, կերպարվեստի գործեր ստեղծելու և վաճառելու իրավունք ձեռք բերել (կյանքի վերջին շրջանում եղել է արվեստագետների ու արհեստավորների այդ համքարության կառավարիչը)։ Ունեցել է երկու տղա՝ Յանը և Վիլլեմը, որոնք նույնպես նկարիչ են դարձել։

Ամբրոզիուս Բենսոնը եղել է առաջին նկարիչներից մեկը, ով իր ստեղծագործությամբ տարածել է ընթերցող կնոջ կերպարը։ Ընդ որում՝ ընթերցողուհու դերում մեծ մասամբ հանդես է բերել Մարիամ Մագդաղենացուն կամ պարսկական սիբիլլային (Sybil Persica): Իսկ ոճի տեսակետից նրա բերած նորությունն այն էր, որ հետևողականորեն կոտրատում էր գոթիկ ավանդույթները և արվեստում ներդնում իտալական Վերածննդի նորամուծությունները։

Բենսոնը եղել է հաջողակ նկարիչ, գնորդների պակաս չի զգացել։ Նրա պատվիրատուների մեջ մեծ թիվ են կազմել հարուստ իսպանացիները, և ըստ երևույթին հենց այդ պատճառով էլ Բենսոնի բազմաթիվ աշխատանքներ հայտնվել են իսպանական թանգարաններում ու պատկերասրահներում (Մադրիդի Պրադոյում, Բիլբաոյի գեղարվեստի թանգարանում, Սեգովիայի, Բուրգոսի տաճարներում և այլուր)։ Ամբրոզիուս Բենսոնը հայտնի է նաև «Սեգովիայի վարպետ» անվանումով։

Պատկերասրահ

Աշխարհիկ թեմաներով կոմպոզիցիաներ

Կրոնական թեմաներով կոմպոզիցիաներ

Ծանոթագրություններ

Գրականություն 
 M. J. Friedländer. Ambrosius Benson als Bildnismaler. // Jahrbuch der Preußischen Kunstsammlungen, 31.1910. — S. 139—148.
 G. Marlier. Ambrosius Benson et la peinture à Bruges au temps de Charles Quint. — Editions du Musée van Maerlant, 1957.
 G. Marlier. Ambrosius Benson et le thème des Sibylles. // Bulletin du Musée National de Varsovie, 4.1963. — S. 51—60.

Արտաքին հղումներ 

 Friedländer, Max J. "Ambrosius Benson as a Portrait Painter". "Yearbook of the Prussian art collections", 1910. 31
Gerard David: purity of vision in an age of transition, an exhibition catalog from The Metropolitan Museum of Art (fully available online as PDF), which contains material on Benson (see index)
 Sacha Zdanov, "Benson, Ambrosius", Nouvelle Biographie nationale 13, Brussels: Académie royale de Belgique, 2016, p. 19-21 .

Հյուսիսային Վերածնունդ
Իտալացի նկարիչներ